ભારતના અર્થતંત્રે હરીફ અર્થતંત્રો કરતાં સારો દેખાવ કર્યો છે. ભારતનો જીડીપી વૃદ્ધિદર જૂન ક્વાર્ટરમાં 8.2 ટકા રહ્યો હતો, જે બે વર્ષમાં સૌથી ઝડપી વૃદ્ધિ છે. આમ છતાં કરન્સી માર્કેટની વોલેટિલિટી અને વૈશ્વિક સ્તરે વ્યાજદરમાં વધારાનો ટ્રેન્ડ ટૂંકા ગાળામાં ઊંચા જીડીપી વૃદ્ધિદર પર હાવી રહેશે. વૈદ્યે જણાવ્યું હતું કે, “ઊભરતાં બજારોમાં રિસ્ક-ઓફ સેન્ટિમેન્ટને પગલે હકારાત્મક વૃદ્ધિદરની અસર તાકીદે જોવા મળશે નહીં.” છેલ્લા એક પખવાડિયામાં ક્રૂડ ઓઇલના વૈશ્વિક ભાવમાં આશરે 10 ટકા વધારો થયો છે. ભારત ક્રૂડ ઓઇલની મોટા પાયે આયાત કરે છે.